Proffiterol

Pelen neu fynen fechan a wneir o grwst choux yw proffiterolGeiriadur yr Academi, "profiterole". (, sef ffurf fachigol ar profit, "elw") sydd yn tarddu o goginiaeth Ffrainc. Gellir ei ystyried yn ffurf fer, gron ar yr éclair. Melysfwyd ydyw gan amlaf yn cynnwys hufen neu gwstard, ond ceir hefyd proffiterolau gyda llenwad sawrus megis cig neu gaws.Alan Davidson, The Oxford Companion to Food (Rhydychen: Oxford University Press, 2006), t. 653.

Fel arfer câi proffiterolau eu chwistrellu gyda hufen chwip neu gwstard (crème pâtissière), neu weithiau hufen iâ, a'u gweini gyda saws siocled poeth a siwgr eisin. Gellir hefyd torri'r proffiterolau mewn hanner er mwyn eu llenwi. Weithiau dodir caen o siocled neu garamel ar ben pob un proffiterol.

Adeiladir tŵr o broffiterolau i wneud croquembouche, pwdin poblogaidd i ddathlu priodasau yn Ffrainc. Defnyddir proffiterolau hefyd i wneud teisen o'r enw saint-honoré.

 Cyfeiriadau 

Categori:Coginiaeth Ffrainc
Categori:Crystiau